কোথাও সঙ্কট তো কোথাও সুযোগ। বিশ্বকাপ সেমিফাইনালে ভারতের বিদায় জমিয়ে দিল পুরপ্রচার। রবিবারের ফাইনালে আগ্রহ ছিল না শহরবাসীর। সুযোগটা কাজে লাগালেন ভোটপ্রার্থীরা।  
 ওয়েব ডেস্ক:কোথাও সঙ্কট তো কোথাও সুযোগ। বিশ্বকাপ সেমিফাইনালে ভারতের বিদায় জমিয়ে দিল পুরপ্রচার। রবিবারের ফাইনালে আগ্রহ ছিল না শহরবাসীর। সুযোগটা কাজে লাগালেন ভোটপ্রার্থীরা।   নির্বাচনী বিধির জটে, ভোটে লড়া হয়নি। কিন্তু, প্রচারে তো বাধা নেই। কসবা-হালতু বাজার এলাকায় বিজেপির হয়ে গলা ফাটালেন রূপা গাঙ্গুলি। ১০৫ ও ১০৬ নম্বর ওয়ার্ডের দুই বিজেপি প্রার্থীকে সঙ্গে নিয়ে করলেন রোড শো।
রামগড়-গাঙ্গুলিবাগানে সকাল সকাল প্রচার সারলেন ১০০  নম্বর ওয়ার্ডের তৃণমূল প্রার্থী সুস্মিতা দাম। শিকদার বাগানে ঘরে ঘরে প্রচার করলেন ফরওয়ার্ড ব্লক প্রার্থী পিয়ালি দাস। তাঁর লড়াই মেয়র পারিষদ অতীন ঘোষের সঙ্গে।
 মানিকতলায় প্রচার করলেন ১৫ নম্বর ওয়ার্ডে তৃণমূল প্রার্থী শুক্লা ভোঁড়।৬ নম্বর ওয়ার্ডের কংগ্রেস কাউন্সিলর সুমন সিং, এবার দল বদলে তৃণমূলে। কাশীপুর ঘোষবাগানে প্রচার সারলেন তিনি।
 বেহালায় প্রচার করেছেন ১২৩ নম্বর ওযার্ডের তৃণমূল প্রার্থী সুদীপ পোল্লে। ঠাকুরপুকুর গভর্মেন্ট হাউসিংয়ে ভোট চাইলেন ১২৪ নম্বর ওয়ার্ডের CPIM প্রার্থী সুধীর মালাকার।